Цвета Порязова
Песен

chitanka.info

Не казвай ти,

че любовта е птица —

страхувам се да не отлитне

тъй както птиците наесен

на юг откриват

свойто лято китно.

Не казвай ти,

че любовта е песен —

страхувам се да не потъне във забрава

тъй както е със повечето песни,

изпяват се и нищо не остава.

И все пак,

ако тя е птица

то нека е от тези, скромните,

уж сиви и незабележими,

от много обич със сърца огромни,

в родината да надделяват

страшни бури в тежки зими.

И все пак,

ако тя е песен

то нека е от тези силните,

запазени дълбоко във душите,

преминали през мелницата

на годините

и палещи огньове във очите!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.